În centrele comerciale cu o suprafaţă mai mare de 2.000 metri pătraţi vor fi amenajate centre de prim-ajutor. Legea a fost adoptată luni de Senat.
Au fost înregistrate 88 de voturi "pentru" şi 16 abţineri.
Propunerea legislativă prevede că
- la fiecare 2.000 metri pătraţi ai centrului comercial trebuie să existe
- un centru de prim-ajutor pentru acordarea asistenţei medicale de urgenţă până la sosirea ambulanţei.
Personalul încadrat în centrele de prim-ajutor din centrele comerciale mari trebuie să fie
- absolvent de cel puţin studii medii
- şi să aibă pregătire în domeniu.
Nerespectarea prevederilor acestei legi se sancţionează cu amendă cuprinsă între 2.000 şi 4.000 lei.
Potrivit expunerii de motive, acordarea de prim-ajutor calificat în centrele comerciale mari este necesară
- pentru că numărul cumpărătorilor este foarte mare şi de diferite vârste
- iar situaţiile ce pot apărea sunt variate.
Propunerea legislativă pentru modificarea şi completarea Ordonanţei 99/2000 privind comercializarea produselor şi serviciilor de piaţă urmează să fie dezbătută de Camera Deputaţilor. Este for decizional în acest caz, potrivit Agerpres.
Urmăriți Alba24.ro și pe Google News
Dacă ți-a plăcut articolul: